laion/Wikipedia-Exotic huggingface dataset:
זבד דקל אוסטוני

זבד דקל אוסטוני (שם מדעי: Chrotogale owstoni) הוא מין יחיד בסוגו של זבד ממשפחת הגחניים החי בדרום-מזרח אסיה. המין קרוי ע"ש החוקר אלן אוסטון (1853-1915). זבד דקל אוסטוני חי בטבע בצפון וייטנאם, לאוס, ודרום סין ביערות גשם ושולי נהרות, אך מצוי בסכנת הכחדה כתוצאה מגידול יתר וכן מהרס היערות הטבעיים שלהם. אורכו של הזבד עד 57 ס"מ והזנב עד 43 ס"מ. הפרווה חומה-אפורה, הפנים שלו מחודדים מעט, על גבו ישנם ארבעה פסים כהים וזנבו כמעט לגמרי שחור. הוא דומה מאוד לזבד דקל מפוספס אך שעיר יותר ואין לו כל כך הרבה פסים כמותו. הזבדים חיים לבדם ואוכלים בעיקר חרקים, תולעים וזוחלים קטנים. הם יוצאים בחשיכה, הם מתאחדים למטרות הזדווגות שמתרחשת באזור ינואר ולאחר שלושה חודשים נולדים 1-3 גורים החיים רק עם אימם. לא ידועים הרבה פרטים עליהם עקב נדירותם וחשאיותם. מצב השימור שלהם בטבע הוא בסכנת הכחדה. מדיה וקבצים בנושא זבד דקל אוסטוני בוויקישיתוף זבד דקל אוסטוני, באתר ITIS (באנגלית) זבד דקל אוסטוני, באתר NCBI (באנגלית) זבד דקל אוסטוני, באתר Animal Diversity Web (באנגלית) זבד דקל אוסטוני, באתר האנציקלופדיה של החיים (באנגלית) זבד דקל אוסטוני, באתר GBIF (באנגלית) זבד דקל אוסטוני באתר הרשימה האדומה של IUCN
לידיה זמנהוף

לידיה זמנהוף (בפולנית: Lidia Zamenhof, באספרנטו היא נקראת לעיתים: Lidja Zamenhof; ‏29 בינואר 1904 ורשה – 1942) הייתה סופרת יהודייה מומרת, מוציאה לאור, ומתרגמת. בתו של לודוויג זמנהוף, ממציא השפה המתוכננת הבינלאומית אספרנטו. היא פעלה להפצת שפת האספרנטו וכן דגלה בהומארניסמו, תורת ההומניזם שפיתח אביה. בסביבות שנת 1925 נהפכה לחברה בדת הבהאית. בסוף שנת 1937 נסעה לארצות הברית על מנת למשוך מאמינים נוספים לדת וכן לשפת האספרנטו. בדצמבר 1938 חזרה לפולין והמשיכה ללמד ולתרגם את הכתבים הבהאיים. בסתיו 1942 נרצחה על ידי הנאצים במחנה ההשמדה טרבלינקה. לידיה זמנהוף למדה אספרנטו מגיל תשע. בגיל 14 החלה לתרגם מן הספרות הפולנית. היא סיימה לימודי משפטים באוניברסיטה בשנת 1925, אך החליטה להקדיש את כל זמנה ללימוד שפת האספרנטו להפצתה. באותה שנה, עת התקיים כנס האספרנטו העולמי ה-17 בז'נבה, היא החלה להתעניין בדת הבהאית. בד בבד החלה להפיץ את ההומארניסמו, תורת ההומניזם שהגה אביה. היא נכחה בכל כנסי האספרנטו העולמיים החל מהכנס שנערך בשנת 1924 בווינה, מלבד הכנס שנערך בשנת 1938 בלונדון, מאחר ששהתה באותה עת בארצות הברית. בתור מדריכת אספרנטו בשיטת צֶ'ה (על שם אנדראו צ'ה), היא נסעה למדינות שונות והעבירה קורסים רבים באספרנטו. היא פעלה לקידום שפת האספרנטו באגודת האספרנטו העולמית ובקרב מאמיני הדת הבהאית, וכתבה במגזינים בשפת האספרנטו וכן עבור האנציקלופדיה של אספרנטו (La Enciklopedio de Esperanto). בשנת 1933 יצא לאור תרגומה באספרנטו לרומן "קוו ואדיס" פרי עטו של הנריק סנקביץ'. בשנת 1937 נסעה לארצות הברית לתקופה ארוכה. בדצמבר 1938 היה עליה לצאת משטח המדינה, מפני ששירותי ההגירה סירבו להאריך לה את ויזת השהייה. היא סירבה להצעות נישואין שונות שקיבלה ושיכלו לסייע לה לשהות עוד או להשיג אזרחות במדינה. עם חזרתה למולדתה פולין, היא סיירה ברחבי המדינה והרצתה על הדת הבהאית ועל אספרנטו. לאחר פרוץ מלחמת העולם השנייה החלו הנאצים לרכז את היהודים ברחבי פולין, והרחוב שבו התגוררה הפך לחלק מגטו ורשה. היא נעצרה והואשמה שיצאה לארצות הברית על מנת להפיץ תעמולה אנטי-נאצית. לאחר מספר חודשים שוחררה ושבה לחיות עם משפחתה בגטו. בגטו פעלה ללא לאות כדי לעזור לאחרים להשיג מזון ותרופות. הוצעו לה עזרה ומפלט על ידי מספר אספרנטיסטים פולנים, אך היא דחתה אותם על הסף. לאספרנטיסט יוזף ארשניק, שביקש לתת לה מחסה במספר הזדמנויות, כתבה: "אתה ובני משפחתך עלולים לאבד את חייכם, מפני שמי שמסתיר יהודי נעלם יחד עם היהודי כשהוא מתגלה". לאחר מכן השיבה במכתב האחרון שכתבה בחייה: "אל תחשוב להכניס את עצמך לסכנה. אני יודעת שעליי למות, אולם אני מרגישה שזו חובתי להישאר עם בני עמי. אלוהים יעזור כך שמתוך סבלנו יצמח עולם טוב יותר. אני מאמינה באלוהים. אני בת לדת הבהאית ואמות כזאת. הכל בידי אלוהים". במהלך האקציה הגדולה היא נשלחה בטרנספורט למחנה ההשמדה טרבלינקה. במחנה נרצחה בתאי הגזים בספטמבר 1942, לפי דף העד (אווה תורן) ביד ושם. לזכרה ולכבודה נערך כנס בשנת 1995 במוזיאון ארצות הברית לזכר השואה בוושינגטון הבירה. בכנס הוזכרו מאמציהם של אספרנטיסטים שונים להציל יהודים שנרדפו על ידי הנאצים בזמן המלחמה. 1931 - אדם, אלוהים, נביא (Homo, Dio, Profeto, Bahaa Esperanto-Eldonejo, 1931). ג'ון אסלמונט, בהאוללה והעידן החדש (1930) עבד אל-בהאא', שיחות פריס בהאא אללה, ספר השכנוע (כתאב-י איקאן) הנריק סנקביץ', קוו ואדיס (1933) זיגמונט קרשינסקי, אירידיון בולסלב פרוס, סיפורים קצרים Wendy Heller, Lidia: The Life of Lidia Zamenhof, Daughter of Esperanto, G. Ronald 1985 מדיה וקבצים בנושא לידיה זמנהוף בוויקישיתוף
גחן האוסה

גחן האוסה (שם מדעי: Genetta thierryi) הוא מין של גחן ממשפחת הגחניים והוא חי בטבע בערבות עשב במערב אפריקה. מין זה מומחה בטיפוס על עצים והוא יוצא לציד בעיקר בלילה. הגחן חי בטבע בסוואנות של סנגל וביערות גשם בגינאה ביסאו, סיירה לאון, גאנה וחוף השנהב. הוא מזכיר בצורתו ובממדיו את הגחן המצוי והוא יוצא לצוד בלילות ניזון מחרקים, זוחלים ויונקים קטנים וגם מפירות ושורשים. בשל תפוצתו הוא אינו בסכנת הכחדה. גחן מצוי זבד אפריקאי גחניים מדיה וקבצים בנושא גחן האוסה בוויקישיתוף גחן האוסה, באתר ITIS (באנגלית) גחן האוסה, באתר NCBI (באנגלית) גחן האוסה, באתר Animal Diversity Web (באנגלית) גחן האוסה, באתר האנציקלופדיה של החיים (באנגלית) גחן האוסה, באתר GBIF (באנגלית) גחן האוסה באתר הרשימה האדומה של IUCN
ספר הכריתות

ספר הכריתות הוא ספרו של הרב שמשון מקינון, העוסק בכללי הלימוד ופסיקת ההלכה. הספר התחבר במאה ה-13. הספר מסתמך על ספרים מתודולוגיים קדומים, כגון "סדר תנאים ואמוראים" ו"אגרת רב שרירא גאון". החלק האחרון והחשוב ביותר, נשען בעיקר על בעלי התוספות. הספר התקבל בקרב הלומדים ונדפס פעמים רבות (לראשונה בקושטא, רע"ה) והיה לבסיס לספרי-כללים מאוחרים. שמו, המשמש במקרא ככינוי לגט, משמש כאן בהשאלה ובא לבטא כריתת ברית עם התורה: ”ראו ספר וכולו מחמדים, אשר כרת ברית אהבה לדת אל / ומכרו לו לבבכם לצמיתות, לזאת יקרא שמו ספר כריתות”. חלק ראשון ושני: דיון מפורט בי"ג מידות שהתורה נדרשת בהן. חלק שלישי: דיון מפורט בל"ב מידות של ר' אליעזר בנו של ר' יוסי הגלילי. חלק רביעי: סדר כרונולוגי של תקופות חיי תנאים ואמוראים וכללי פסיקה. חלק חמישי: כללי הדרש ודרכי המשנה, הברייתא והתלמוד. רבי שמשון מקינון, ספר כריתות, מהדורת קושטא, רע"ו, באתר היברובוקס - מהדורה ראשונה רבי שמשון מקינון, ספר כריתות, מהדורת קרימונה, שי"ח, באתר היברובוקס רבי שמשון מקינון, ספר כריתות, מהדורת אמסטרדם, תס"ט, באתר היברובוקס רבי שמשון מקינון, ספר כריתות, מהדורת זולקווא, תקנ"ט, באתר היברובוקס רבי שמשון מקינון, ספר כריתות, מהדורת וורשא, תרי"ד, באתר היברובוקס רבי שמשון מקינון, ספר כריתות, מהדורת וורשא, תרמ"ד, באתר היברובוקס רבי שמשון מקינון, ספר כריתות, מהדורת ניו יורק, תשכ"א, באתר היברובוקס רבי שמשון מקינון, ספר כריתות, מהדורת ירושלים, תשמ"ג, באתר היברובוקס אפרים אלימלך אורבך, "בעלי התוספות: תולדותיהם, חיבוריהם, שיטתם" (תשי"ד) ע' 720-722 ערך זה הוא קצרמר בנושא ספרות תורנית ובנושא הלכה. אתם מוזמנים לתרום לוויקיפדיה ולהרחיב אותו.
גחן ענק

גחן ענק (שם מדעי: Genetta victoriae) הוא מין גדול במשפחת הגחניים והוא חי בטבע במרכז אפריקה שמדרום לסהרה. זהו המין הגדול ביותר בסוג גחן והוא מגיע לאורך 550-600 מ"מ. הוא בעל פרווה עבה צהובה ומנומרת בשחור ולאורך הראש ישנם 2-3 פסים עבים עד הכתפיים. הזנב עבה ומפוספס בשחור-לבן. הגחן נפוץ ברחבי אפריקה המשוונית ואינו מצוי בסכנה. הוא חי ביערות הגשם של אגן הקונגו וניזון בהם מפירות ובעלי חיים קטנים. גחן מצוי זבד אפריקאי גחניים מדיה וקבצים בנושא גחן ענק בוויקישיתוף גחן ענק, באתר ITIS (באנגלית) גחן ענק, באתר NCBI (באנגלית) גחן ענק, באתר Animal Diversity Web (באנגלית) גחן ענק, בבסיס הנתונים ARKive (באנגלית) גחן ענק, באתר האנציקלופדיה של החיים (באנגלית) גחן ענק, באתר GBIF (באנגלית) גחן ענק באתר הרשימה האדומה של IUCN
זבד מנומר ענק

זבד מנומר ענק (שם מדעי: Viverra megaspila) הוא מין של זבד מהסוג זבד הודי ששייך למשפחת הגחניים והוא חי בטבע בדרום-מזרח אסיה. הזבד נמצא בסכנת הכחדה בטבע עקב פגיעה ביערות בהם הוא חי וכן עקב מלכודות וסחר בפרוותו ובעורו. מין זה הוא אחד מהגדולים במשפחתו והוא מגיע לאורך 76-77 ס"מ ולמשקל 6.6-8.4 ק"ג. הפרווה בצבע כסוף-אפור עד לזהוב והזנב שחור עם פסים שחורים אנכיים על רקע לבן בחלק הקדמי שלו. הוא בעל פסים על הגב אך כמו ששמו רומז הוא גם בעל נקודות על פני הגוף. כמו כן החזה והצוואר מפוספסים בשחור -לבן. הוא נפוץ ביערות גשם ויערות נשירים בדרום-מזרח אסיה והודו בקמבודיה, מינמאר, תאילנד, מלזיה, לאוס, וייטנאם וייתכן מאוד שגם בסין. הוא לא נוטה להופיע מעל גובה 300 מ'. כמו רוב בני המשפחה הוא יוצא בלילות ואוכל בעיקר יונקים קטנים, זוחלים ומספר מיני צמחים. זבד הודי קטן זבד הודי ענק מדיה וקבצים בנושא זבד מנומר ענק בוויקישיתוף זבד מנומר ענק, באתר ITIS (באנגלית) זבד מנומר ענק, באתר NCBI (באנגלית) זבד מנומר ענק, באתר Animal Diversity Web (באנגלית) זבד מנומר ענק, באתר האנציקלופדיה של החיים (באנגלית) זבד מנומר ענק, באתר GBIF (באנגלית) זבד מנומר ענק באתר הרשימה האדומה של IUCN
גחן דקלים חום

גחן דקלים חום (שם מדעי: Paradoxurus jerdoni) הוא מין של טורף ממשפחת הגחניים שאנדמי להרי גהט המערביים שבדרום הודו. הוא קרוב משפחתו של גחן דקלים אסייתי. אורכו של גחן זה 43-62 ס"מ ומשקלו 3.6-4.3 ק"ג. הוא בעל פרווה חומה חזקה והיא די אחידה לאורך הגוף כולל הזנב והראש. הלסת קצרה והעיניים בולטות יחסית. כמו לרוב הגחניים גם לגחן זה יש גוף מואר, רגליים קצרות וזנב ארוך. מזון: מזונו העיקרי של גחן הדקלים הוא פירות שונים או פירות יער שונים מהסוגים: Palaquium ,Elaeocarpus ,Holigarna ,Knema ,Cullenia וSyzygium שמהווים 97% מתזונתו. הוא מגוון את זה עם חסרי חוליות או חולייתנים קטנים. אזור מחיה: גחן הדלקים חי ביערות גשם, יערות נמוכים יותר ויערות הרריים. לעיתים הם גם מגיעים לביצות מנגרובים. מדיה וקבצים בנושא גחן דקלים חום בוויקישיתוף גחן דקלים חום, באתר ITIS (באנגלית) גחן דקלים חום, באתר NCBI (באנגלית) גחן דקלים חום, באתר Animal Diversity Web (באנגלית) גחן דקלים חום, באתר האנציקלופדיה של החיים (באנגלית) גחן דקלים חום, באתר GBIF (באנגלית) גחן דקלים חום באתר הרשימה האדומה של IUCN
גחן דקלים זהוב

גחן דקלים זהוב (שם מדעי: Paradoxurus zeylonensis) הוא מין ממשפחת הגחניים האנדמי לאי סרי לנקה שליד הודו והוא נמצא בסכנת הכחדה בטבע, עקב פגיעה בשטחי האוכלוסיות והיפרדותם אחת מהשנייה עקב אכלוס האי. גחן זה מזכיר בממדיו את קרובו גחן הדקלים האסייתי. כמו שמשתמע מהשם צבע הפרווה שלו הוא חום-זהוב ולעיתים הוא יכול להופיע כחום-כהה. הוא מזכיר את קרובו הנפוץ - גחן דקלים אסייתי וכמותו הוא חי בעיקר על עצים שונים. הפנים שחורות והאוזניים מעוגלות ושחורות מאחורה. מין זה יוצא בלילה מהמאורה בה הוא מצוי ביום ומחפש מזון כמו חרקים, פירות שונים, עלים ולעיתים גם חולייתנים קטנים. מדיה וקבצים בנושא גחן דקלים זהוב בוויקישיתוף גחן דקלים זהוב, באתר ITIS (באנגלית) גחן דקלים זהוב, באתר NCBI (באנגלית) גחן דקלים זהוב, באתר Animal Diversity Web (באנגלית) גחן דקלים זהוב, באתר האנציקלופדיה של החיים (באנגלית) גחן דקלים זהוב, באתר GBIF (באנגלית) גחן הדקלים בinaturalist גחן דקלים זהוב באתר הרשימה האדומה של IUCN
יויו (סדרת ספרים)

יויו היא סדרת ספרים קומיים לילדים שכתבה סמדר שיר ומכיל בין השאר שירים פארודיים על שירים עבריים ידועים. הסדרה אוירה על ידי המאייר יעקב "יקי" קאופמן. במוקד הסדרה יונתן, ילד משכונת "נופים" בכפר סבא, שאוהב לחרוז שירים מפוברקים על מנגינות מפורסמות. בעקבות מלחמת המפרץ הוא טען שבעקבות המשימות שהוטלו עליו ללא הרף הוא מרגיש כמו יו-יו, ומאז כך כונה על ידי חבריו. אורי ורותי: ההורים של יויו. רופא ופסיכולוגית, שחושבת שצריך לעודד יצירה אצל ילדים גם אם היא הזויה. גלעד ושרון: האח הבכור והאחות הקטנה של יויו. נדב: החבר הטוב ביותר של יויו. גרוע בלימודים ושונא בנות. ליאת: חברה של יויו. הילה: חברתם לכיתה של יויו, ליאת ונדב. משמשת עיקרית כמוקד לשנאה של נדב לבנות. איך הצעתי חברות בזכות החדר האטום: יויו מתחבר לליאת בעקבות מחרוזת השירים הפארודיים שלו על מלחמת המפרץ איך הברחנו אורחים פורחים לעולמים: חבורת עשירים מגיעה עם קבלן כדי לבנות גורד שחקים, ויויו מגייס את השכונה למלחמת פסיכולוגיה הפוכה. איך ערכנו מבחנים למועדון הכייפנים איך מצאנו אוצר מצ'ופר שלא נגמר איך החופשה תמה במסיבת פיג'מה: יויו מעליב את בת דודה של הילה ועורך מסיבת פיוס. איך מצאנו כלה לבעל הבטן הגדולה (לא יצא עדיין)
גחן הכף

גחן הכף (שם מדעי: Genetta tigrina) הוא מין של גחן גדול ממשפחת הגחניים החי בטבע בדרום אפריקה ביערות ואזורים לחים שונים. הוא גדול יחסית אך דומה בצורתו לשאר הגחניים. צבע פרוותו צהוב-אפרפר מנוקד ובעל ראש גדול עם עיניים ואוזניים גדולות. כמו רוב מיני הגחנים יש לו בלוטות ריח גדולות שמשמשות לתקשורת. אורכם הממוצע 460–580 ס"מ ומשקלם 1.3-1.8 ק"ג. הם נפוצים ברחבי הכף המערבי עד לקוואזולו-נטאל, בדרום אפריקה בסוואנות, אזור אחו צפופים ואזורי סלעים והם מעדיפים להימצא באזורי מים זורמים. הם יוצאים לצוד בלילה ומזונם העיקרי הוא יונקים קטנים כמו חולדות, עכברים, עופות קטנים, חיפושיות, צרצרים, עכבישים, עקרבים ולעיתים גם דגים. הם צדים הן על העצים והן על הקרקע כשהם מחטטים בין פסולת העלים אחר טרף. הם עצמם עלולים להיטרף על ידי נמרים, פיתונים, ינשופים וצבועים או תנים. להגנה הם בורחים אל בין העצים. הם ניצודים גם על ידי שבטים מקומיים ונתפסים במלכודות שלהם. עם זאת הם אינם בסכנת הכחדה. מדיה וקבצים בנושא גחן הכף בוויקישיתוף גחן הכף, באתר ITIS (באנגלית) גחן הכף, באתר NCBI (באנגלית) גחן הכף, באתר Animal Diversity Web (באנגלית) גחן הכף, בבסיס הנתונים ARKive (באנגלית) גחן הכף, באתר האנציקלופדיה של החיים (באנגלית) גחן הכף, באתר GBIF (באנגלית) גחן הכף, באתר Biodiversity explorer גחן הכף באתר הרשימה האדומה של IUCN
גחן סרוולניה

גחן סרוולניה (שם מדעי: Genetta servalina) הוא מין של גחן ממשפחת הגחניים והוא חי בטבע ביערות וערבות עשב באפריקה שמדרום לסהרה. הוא נפוץ יחסית ואיננו בסכנת הכחדה. בניגוד לרוב הגחניים פרוותו היא חומה-אדמונית עם כתמים שחורים על הצוואר, הגב וצידי הגוף. הוא בעל זנב ארוך ושחור וטבעות לבנות עליו. אורכו של הגחן 490–510 ס"מ, אורך הזנב 368–485 ס"מ. הוא חי בעיקר בין העצים ויוצא בלילות לחפש מזון. הגחן חי בטבע מנהר סנגה בקמרון, לאורך אגן הניקוז של נהר הקונגו ומזרחה עד לאוגנדה ולטנזניה. לגחן סרוולניה חמישה תת-מינים: Genetta servalina archeri Genetta servalina bettoni Genetta servalina lowei Genetta servalina schwarzi Genetta servalina servalina בעבר נחשב גם המין גחן מצוייץ כתת-מין שלו. גחן מצוי זבד אפריקאי גחניים מדיה וקבצים בנושא גחן סרוולניה בוויקישיתוף גחן סרוולניה, באתר ITIS (באנגלית) גחן סרוולניה, באתר NCBI (באנגלית) גחן סרוולניה, באתר Animal Diversity Web (באנגלית) גחן סרוולניה, באתר האנציקלופדיה של החיים (באנגלית) גחן סרוולניה, באתר GBIF (באנגלית) גחן סרוולניה באתר הרשימה האדומה של IUCN
גבאלה (כדורגל)

גבאלה פוטבול קלאב (אזרית: Qəbələ Futbol Klubu) הוא מועדון כדורגל אזרי שנוסד בשנת 2005. קבוצת הכדורגל ממוקמת בעיר גבאלה שבאזרבייג'ן. המועדון נוסד בשנת 1995 תחת השם "גויגול", העיר בה התמקמה הקבוצה. כעבור 10 שנים עברה הקבוצה לעיר גבאלה ושם הקבוצה שונה ל"גבאלה". בעונת 2013/2014 נרשמה העונה הטובה ביותר של המועדון בתולדותיו כאשר סיים במקום ה-3 שנתן למועדון כרטיס למוקדמות הליגה האירופית והגיע לגמר הגביע האזרי. ב-27 באוגוסט 2015 העפיל המועדון לשלב הבתים של הליגה האירופית לראשונה בתולדותיו לאחר שעבר את כל שלבי המוקדמות בהם ניצח את דינמו טביליסי, צ'וקריצ'קי, אפולון לימסול ופנאתינאיקוס והוגרל לבית ג' ביחד עם בורוסיה דורטמונד, פאוק סלוניקי וקרסנודאר. מדיה וקבצים בנושא גבאלה בוויקישיתוף אתר האינטרנט הרשמי של גבאלה (באזרית ובאנגלית) גבאלה, ברשת החברתית פייסבוק גבאלה, ברשת החברתית אקס (טוויטר) גבאלה, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu ערך זה הוא קצרמר בנושא מועדוני כדורגל ובנושא אזרבייג'ן. אתם מוזמנים לתרום לוויקיפדיה ולהרחיב אותו.
גחן

גחן (שם מדעי: Genetta) הוא סוג של טורפים קטנים ממשפחת הגחניים שחיים ביבשת אפריקה ומין אחד - גחן מצוי חי גם באירופה ובמזרח התיכון ובעבר גם בישראל. אלו קבוצה של טורפים קטנים ומוארכים החיים על עצים ביערות ובסוואנות ויוצאים לשוטט בלילות. הם טובים בטיפוס על עצים וגם חיים על הקרקע. הם אוכלי כל האוכלים יצורים קטנים וצמחים ואף נבלות. בסוג זה 14 מינים: גחן אבסיניקה (Genetta abyssinica) גחן אנגולי (Genetta angolensis) גחן בורלון (Genetta bourloni) גחן מצוייץ (Genetta cristata) גחן מצוי (Genetta genetta) גחן ג'ונסטון (Genetta johnstoni) גחן פנתרי (Genetta maculata) גחן פארדין (Genetta pardina) גחן מיימי (Genetta piscivora) גחן מלכותי (Genetta poensis) גחן סרוולניה (Genetta servalina) גחן האוסה (Genetta thierryi) גחן הכף (Genetta tigrina) גחן ענק (Genetta victoriae) מדיה וקבצים בנושא גחן בוויקישיתוף גחן, באתר ITIS (באנגלית) גחן, באתר NCBI (באנגלית) גחן, באתר Animal Diversity Web (באנגלית) גחן, באתר האנציקלופדיה של החיים (באנגלית) גחן, באתר GBIF (באנגלית) גחן, באתר אנציקלופדיה בריטניקה (באנגלית)
סקיילר נגד המפלצת

סקיילר נגד המפלצת (באנגלית: Girl vs. Monster) הוא סרט מקורי של ערוץ דיסני ששודר לראשונה ב-12 באוקטובר 2012 בערוץ דיסני. השחקנית הראשית היא אוליביה הולט הידועה מעוד סדרות בערוץ דיסני. בערוץ דיסני ישראל הסרט שודר לראשונה ב-9 בדצמבר 2012. סקיילר מגלה שהוריה הם ציידי מפלצות. אחרי שהיא משחררת בטעות כמה מפלצות כלואות, היא וחבריה צריכים ללכוד את המפלצות ולהציל את הוריה. אוליביה הולט - סקיילר ברנדן מאייר - הנרי (חבר של סקיילר) קריס דורסי - סיידי (חברה של סקיילר) לוק בנוורד - ראיין (חבר של סקיילר, מאוהב בה) קתרין מקנמרה - מירה (האקסית של ראיין) טרסי דוסון - המפלצת האישית של סקיילר אנה גאלווין - המפלצת האישית של סיידי סטפנו גיוליאנטי - המפלצת האישית של הנרי ג'ניפר אספן - אמא של סקיילר בראין פלרמו - אבא של סקיילר אדם צ'אמברס - קוב (חבר של סקיילר) קארט אוסלאנד - הבריון של הנרי אוליביה הולט - Fearless אוליביה הולט, לוק בנוורד, קתרין מקנמרה - Had Me @ Hello אוליביה הולט - Nothing's Gonna Stop Me Now לוק בנוורד - Had Me @ Hello צ'יינה אן מקליין - I Got My Scream On קתרין מקנמרה - Nothing's Gonna Stop Me Now אתר האינטרנט הרשמי של סקיילר נגד המפלצת "סקיילר נגד המפלצת", במסד הנתונים הקולנועיים IMDb (באנגלית) "סקיילר נגד המפלצת", באתר נטפליקס "סקיילר נגד המפלצת", באתר Rotten Tomatoes (באנגלית) "סקיילר נגד המפלצת", באתר דיסני+ סרטים (באנגלית) "סקיילר נגד המפלצת", במסד הנתונים הקולנועיים KinoPoisk (ברוסית) סקיילר נגד המפלצת, הקרנת הבכורה של הסרט, היום ב-19:25 מתוך ערוץ היוטיוב של ערוץ דיסני ישראל תוצאות פרסי המוזיקה רדיו דיסני 2013, באתר Bop and Tiger Beat,‏ 15 במרץ 2013
זבד הודי מלברי

זבד הודי מלברי (שם מדעי: Viverra civettina) הוא מין של זבד מהסוג זבד הודי ששייך למשפחת הגחניים והוא טורף בינוני המצוי בסכנת הכחדה קריטית. הוא חי רק בהרי גהט המערביים בהודו ובייחוד בחבל מלבר שנתן לו את שמו. בטבע חיים היום פחות מ-250 פרטים המאוימים מכריתת יערות וציד בלתי חוקי. הזבד מגיע לאורך 76-77 ס"מ ולמשקל 6.6-8.4 ק"ג. הפרווה אפורה כהה ומנוקדת בכתמים לאורך הגוף והזנב שחור. הוא מזכיר את הזבד ההודי הענק. הוא יצור גדול עם חוטם רחב ו"מסיכה" מסביב לעיניים. הזבד נדיר מאוד ולא ידוע עליו הרבה. הוא חי בערות של הרי גהט המערביים וצד בלילות מכרסמים, עופות וחסרי חוליות וכן ניזון מפירות. מדיה וקבצים בנושא זבד הודי מלברי בוויקישיתוף זבד הודי מלברי, באתר ITIS (באנגלית) זבד הודי מלברי, באתר Animal Diversity Web (באנגלית) זבד הודי מלברי, בבסיס הנתונים ARKive (באנגלית) זבד הודי מלברי, באתר האנציקלופדיה של החיים (באנגלית) זבד הודי מלברי, באתר GBIF (באנגלית) זבד הודי מלברי באתר הרשימה האדומה של IUCN
זבד מלאי

זבד מלאי או זבד אוריינטלי (שם מדעי: Viverra tangalunga) הוא מין של זבד מהסוג זבד הודי ששייך למשפחת הגחניים והוא חי בטבע בדרום-מזרח אסיה במדינות המזרחיות: מלזיה ואינדונזיה ובעיקר באיים סומטרה, בורנאו, באנקה ובארכיפלג ריאה וכן מצוי גם בפיליפינים. הוא בין המינים יחידים בסוגו שאינם נמצאים בסכנה. הוא יכול לחיות ביערות גשם, יערות נשירים ואזורי הרים עד גובה 900 מ', באזורים אלה הוא נפוץ בעיקר באינדונזיה. הוא מזכיר במראו את הזבד ההודי הענק וכמוהו בעל פרווה צהובה מנומרת. הוא מגיע לאורך 38–42 ס"מ ובעל זנב ארוך מפוספס בשחור-לבן. כמו רוב בני המשפחה הוא יוצא בלילות ואוכל בעיקר יונקים קטנים, עופות, זוחלים ומספר מיני צמחים. הוא יודע לטפס אך מעדיף לשוטט על הקרקע. יש לו מעט מאוד טורפים בטבע והוא יכול להתגונן מהם בנשיכה ובתוקפנות ואף לפלוט ריח מסריח שמרחיק את הטורף. לעיתים הוא ניצוד גם על ידי אנשים אך מצב השימור שלו הוא "ללא חשש". מדיה וקבצים בנושא זבד מלאי בוויקישיתוף זבד מלאי, באתר ITIS (באנגלית) זבד מלאי, באתר NCBI (באנגלית) זבד מלאי, באתר Animal Diversity Web (באנגלית) זבד מלאי, בבסיס הנתונים ARKive (באנגלית) זבד מלאי, באתר האנציקלופדיה של החיים (באנגלית) זבד מלאי, באתר GBIF (באנגלית) זבד מלאי באתר הרשימה האדומה של IUCN
קייזר פרמננטה

קייזר פרמננטה (באנגלית: Kaiser Permanente) היא חברת ביטוח הבריאות הגדולה בארצות הברית. קייזר פרמננטה היא קונסורציום (מאגד) לניהול-טיפול (בדומה לקופת חולים או חברה לביטוח בריאות), שבסיסה באוקלנד, קליפורניה, בארצות הברית. הקונסורציום נוסד בשנת 1945 על ידי התעשיין הנרי ג'יי קייזר והרופא סידני גארפילד. קייזר פרמננטה מורכב משלוש קבוצות נפרדות של גופים הפועלים בתלות הדדית: תוכנית ביטוח הבריאות של קרן קייזר והחברות-בנות התפעוליות-אזוריות שלה; בתי החולים של קרן קייזר; והקבוצות הרפואיות האזוריות של פרמננטה. נכון לשנת 2014, קונצורסיום קייזר פרמננטה פועל בשמונה מדינות בארצות הברית ובמחוז קולומביה (DC), והוא ארגון ניהול-הטיפול (מבטח הבריאות) הגדול בארצות הברית. לארגון 9.6 מיליון מבוטחים בביטוח הבריאות, 177,445 עובדים, 17,791 רופאים, 49,778 אחיות, 38 מרכזים רפואיים, ו-620 מרפאות. בשנת 2014, תוכנית ביטוח הבריאות של קרן קייזר ובתי החולים שלה, שהם מוסדות ללא כוונת רווח (מלכ"ר), דיווחו יחד על 3.1 מיליארד דולר הכנסות נטו, על 56,400,000,000 $ הכנסות תפעוליות. כל קבוצה רפואית של פרמננטה פועלת באופן עצמאי, באזור שלה, כשותפות למטרות רווח או כתאגיד מקצועי. אף על פי שאף אחת מהן אינה מדווחת ציבורית על הישגיה הפיננסיים, ידוע שכל קבוצה כזו ממומנת בעיקר על ידי התשלומים וההחזרים מתוכנית ביטוח הבריאות של קרן קייזר, ביחס למבוטחיה שבאותו אזור. תוכנית ביטוח הבריאות של קרן קייזר היא אחד המלכ"רים הגדולים בארצות הברית. כלפי קייזר פרמננטה הועלו במשך השנים טענות מצד איגודי העובדים שלה, האשמות פליליות ואזרחיות על "סילוק מבוטחים" (Patient dumping), ביקורת וסנקציות מצד הרגולטורים על איכות הטיפול שסופק, במיוחד בתחום בריאות הנפש, וביקורת על גודל עתודות המזומנים של הקונסורציום. מדיה וקבצים בנושא קייזר פרמננטה בוויקישיתוף אתר האינטרנט הרשמי של קייזר פרמננטה קייזר פרמננטה, ברשת החברתית פייסבוק קייזר פרמננטה, ברשת החברתית אקס (טוויטר) קייזר פרמננטה, ברשת החברתית אינסטגרם קייזר פרמננטה, באתר פינטרסט "Kaiser Permanente 2014 Annual Report". Kaiser Permanente. אורכב מ-המקור ב-2015-08-02. נבדק ב-2015-08-11.
מכונת הזמן

האם התכוונתם ל... מכונת הזמן (ספר) – רומן מדע בדיוני שנכתב על ידי ה. ג'. וולס. מכונת הזמן (סרט, 1960) – סרט משנת 1960 המבוסס על הספר. מכונת הזמן (סרט, 2002) – סרט משנת 2002 המבוסס על הספר. מכונת הזמן - משינה בהופעה 1995 – אלבום הופעה של להקת משינה. מסע בזמן
גחן מיימי

גחן מיימי (שם מדעי: Genetta piscivora) הוא מין של גחן ממשפחת הגחניים והוא טורף קטן המתמחה בחיים בקרבת מים והוא חי בטבע רק ברפובליקת קונגו. הוא אחד מהטורפים האפריקאים הנדירים ביותר. הוא שונה מעט מבני הסוג שלו ולעיתים הוא נחשב למין יחיד בסוגו בסוג Osbornictis. אורכו של הגחן 44–50 ס"מ ומשקלו עד 1.5 ק"ג. הפרווה של הגחן היא כתומה-ערמונית ובניגוד לקרוביו חסרת כתמים או פסים, כך שהוא מזכיר יותר את מיני הזבד. הראש חום עם לסת תחתונה לבנה ובין העיניים יש 2 פסים לבנים אנכיים. האוזניים קטנות, האף מעוגל ומשופם והזנב שחור ועבה. גחן זה הוא יצור חשאי שקשה לצפות בו בטבע והוא חי ביערות הגשם של אגן הקונגו וליד הנהרות שלהם. הוא צד ליד גדות הנהר. מזונו העיקרי הוא דגים קטנים כמו שפמנוניים, בינית (ברבוס), קרפיונים וגם סרטנים, אותם הוא מוצא עם שפמו ותופס עם טפריו ושיניו החדים. לא ידועים פרטים רבים על הרגלי חייהם. גחן מצוי זבד אפריקאי גחניים מדיה וקבצים בנושא גחן מיימי בוויקישיתוף גחן מיימי, באתר ITIS (באנגלית) גחן מיימי, באתר NCBI (באנגלית) גחן מיימי, באתר Animal Diversity Web (באנגלית) גחן מיימי, באתר האנציקלופדיה של החיים (באנגלית) גחן מיימי, באתר GBIF (באנגלית) גחן מיימי באתר הרשימה האדומה של IUCN
גחן פנתרי

גחן פנתרי (שם מדעי: Genetta maculata) הוא מין של גחן ממשפחת הגחניים והוא חי בטבע בערבות עשב במרבית אפריקה שמדרום לסהרה. מין זה מזכיר את קרוביו בצורתו ובממדיו (אורכו הממוצע 41-52 ס"מ) וכמוהם הוא בעל פרווה צהובה מנומרת. כמו כן הוא בעל זנב ארוך בצבע שחור העוזר לו לאיזון. הוא נפוץ בסוואנות וביערות שונים לאורך היבשת והוא יוצא לציד בלילות וביום נח במאורתו שבין העצים או הסלעים. הוא ניזון מטרף קטן כמו יונקים קטנים, עופות ופרוקי-רגליים. יש לו 5 תת-מנים: Genetta maculata maculata Genetta maculata letabae Genetta maculata mossambica Genetta maculata zambesiana בשל תפוצתו הנרחבת הוא אינו בסכנת הכחדה. גחן מצוי זבד אפריקאי גחניים מדיה וקבצים בנושא גחן פנתרי בוויקישיתוף גחן פנתרי, באתר ITIS (באנגלית) גחן פנתרי, באתר NCBI (באנגלית) גחן פנתרי, באתר Animal Diversity Web (באנגלית) גחן פנתרי, באתר האנציקלופדיה של החיים (באנגלית) גחן פנתרי, באתר GBIF (באנגלית) גחן פנתרי באתר manimalworld גחן פנתרי באתר הרשימה האדומה של IUCN
גחן מצוייץ

גחן מצוייץ (שם מדעי: Genetta cristata) הוא מין של גחן ממשפחת הגחניים החי האנדמי ליערות הגשם של מערב אפריקה במדינות ניגריה וקמרון והוא מצוי בסכנת הכחדה בטבע. בעבר הוא נחשב למין של גחן סרוולניה אך עתה הוא מין עצמאי. הוא מצוי בסכנת הכחדה בטבע עקב פגיעה באזורי המחיה שלו, הפניה של נהר קרוס לאורי ניקוז חקלאיים. כמו כן ישנם קידוח נפט בדלתת הניז'ר והזיהום משפיע על היער סביבה. פרוותו של הגחן בצבע צהוב-אפרפר והוא מנומר בכתמים שחורים. כפי ששמו מרמז הוא בעל ציצת שיער מאחורי אוזניו הארוכות ולאורך עורפו. אורך הגוף מגיע ל 49 - 62 ס"מ ויש לו זנב כמעט באורכו של הגוף. כמו רוב הגחנים הוא אוכל כל שניזון מיצורים קטנים ומצמחים. הוא עצמו עלול להיטרף על ידי נמרים, עופות דורסים, נחשים וצבועים. מדיה וקבצים בנושא גחן מצוייץ בוויקישיתוף גחן מצוייץ, באתר ITIS (באנגלית) גחן מצוייץ, באתר NCBI (באנגלית) גחן מצוייץ, באתר Animal Diversity Web (באנגלית) גחן מצוייץ, באתר האנציקלופדיה של החיים (באנגלית) גחן מצוייץ, באתר GBIF (באנגלית) הגחן המצוייץ באתר וויזלי (באנגלית) גחן מצוייץ באתר הרשימה האדומה של IUCN